తెలంగాణలో మహిళా తహసీల్దార్ దారుణహత్య WATCH LIVE TV
బ్యాటింగ్‌ కోసం సచిన్ నిరీక్షించిన క్షణం
మైదానంలో రెండు దశాబ్దాల పాటు పరుగుల వరద పారించిన సచిన్ తెందుల్కర్ బ్యాటింగ్‌ చూసేందుకు
TNN | Updated:
Sep 14, 2017, 05:51PM IST
మైదానంలో రెండు దశాబ్దాల పాటు పరుగుల వరద పారించిన సచిన్ తెందుల్కర్ బ్యాటింగ్‌ చూసేందుకు కోట్లాది మంది ప్రేక్షకులు టీవీలకి అతుక్కుపోయేవారు. ఒకానొక దశలో సచిన్ బ్యాటింగ్‌ చూసి.. అతను ఔటైతే వెంటనే టీవీ ఆఫ్ చేసేసిన వాళ్లూ లేకపోలేదు. అంతలా అభిమానుల్ని తన ఆటతో మంత్రముగ్ధుల్ని చేసిన ఈ దిగ్గజ క్రికెటర్ కెరీర్ తొలినాళ్లలో బ్యాటింగ్ అవకాశం కోసం ఆశగా ఎదురుచూసిన రోజులూ లేకపోలేదట.
24 ఏళ్ల సుదీర్ఘ క్రికెట్ కెరీర్‌కి 2013లో రిటైర్మెంట్ ప్రకటించిన సచిన్ తెందుల్కర్.. తాజాగా ఒక పాత ఫొటోని అభిమానులతో పంచుకున్నాడు. ‘క్రీజులోకి వెళ్లేందుకు రెడీ అయ్యా.. బ్యాటింగ్ ఆర్డర్‌లో నా అవకాశం కోసం వేచి చూస్తున్నా’ అంటూ సచిన్ రాసుకొచ్చాడు. కెరీర్‌లో మొత్తం 200 టెస్టులు, 463 వన్డే మ్యాచ్‌లాడిన తెందుల్కర్ రెండు ఫార్మాట్లలోనూ వంద శతకాలు బాదేసిన విషయం తెలిసిందే. 16 ఏళ్ల వయసులోనే పాకిస్థాన్‌‌పై సచిన్ అరంగేట్రం చేసి అప్పట్లో క్రికెట్ ప్రపంచాన్ని ఆశ్చర్యపరిచాడు.